ΚΑΝΟΝΙΣΜΟΣ (ΕΚ) αριθ. 1380/95 ΤΟΥ ΣΥΜΒΟΥΛΙΟΥ
της 12ης Ιουνίου 1995
για την τροποποίηση του κανονισμού (ΕΟΚ) αριθ. 990/93 προκειμένου να επιτραπεί η εξαγωγή ορισμένων εμπορευμάτων στην Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 228 Α,
την κοινή θέση της 12ης Ιουνίου 1995 του Συμβουλίου που καθορίστηκε βάσει του άρθρου Ι.2 της συνθήκης της Ευρωπαϊκής Ένωσης, και αφορά την αναστολή ορισμένων περιορισμών στις συναλλαγές με την Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο) (1),
την πρόταση της Επιτροπής,
Εκτιμώντας:
ότι το Συμβούλιο Ασφαλείας των Ηνωμένων Εθνών αποφάσισε, με το ψήφισμα 992 (1995) της 11ης Μαΐου 1995, ότι η εισαγωγή στην Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο) των απαραίτητων προμηθειών για την επιδιόρθωση των δεξαμενών ανυψώσεως της δεξιάς όχθης του Δούναβη θα μπορούσε να εγκριθεί σύμφωνα με τις διαδικασίες της επιτροπής που δημιουργήθηκε με το ψήφισμα 724 (1991), σε μία ή περισσότερες συνεδριάσεις της επιτροπής 7
ότι, υπό τις συνθήκες αυτές, η Κοινότητα οφείλει να προσαρμόσει αναλόγως την ισχύουσα νομοθεσία, και ειδικότερα τον κανονισμό (ΕΟΚ) αριθ. 990/93 του Συμβουλίου της 26ης Απριλίου 1993 για τις συναλλαγές μεταξύ της Ευρωπαϊκής Οικονομικής Κοινότητας και της Ομοσπονδιακής Δημοκρατίας της Γιουγκοσλαβίας (Σερβία και Μαυροβούνιο) (2) 7
ότι, για να μπορέσουν οι κοινοτικοί επιχειρηματικοί φορείς να συμμετάσχουν στην προετοιμασία της επισκευής των δεξαμενών ανυψώσεως, ο παρών κανονισμός πρέπει να εφαρμοσθεί από την επομένη της υιοθέτησης του ανωτέρω ψηφίσματος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 990/93 τροποποιείται ως εξής:
1. Στο άρθρο 2 στοιχείο β) προστίθενται τα εξής:
«και των απαραίτητων προμηθειών για την επιδιόρθωση των δεξαμενών ανυψώσεως της δεξιάς όχθης του Δούναβη, εφόσον αυτό εγκριθεί από την επιτροπή σύμφωνα με τις διαδικασίες της».
2. Στο άρθρο 5 στοιχείο α) προστίθενται τα εξής:
«και οι εξαγωγές των απαραίτητων προμηθειών για την επιδιόρθωση των δεξαμενών ανυψώσεως της δεξιάς όχθης του Δούναβη σύμφωνα με το άρθρο 2 στοιχείο β) του κανονισμού αυτού».
Άρθρο 2
Ο παρών κανονισμός αρχίζες να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός αρχίζει να εφαρμόζεται από τις 12 Μαΐου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 12 Ιουνίου 1995.